

**Translated Script - Tiwi**

**Enhanced Income Management – How to protect yourself from scams**

**Ngirramini ngini karri nimatayamangi nuwalamiya kapi awarra scams**

Nginanki scam kapi kutakuwapi awuta wurikirimi jirti ngirramini nginanki karri tricks nginja amintiya mintaya nginjila kunawuni amintiya arrami ngirramini nginjila nginanji personal information.

Scammers wuta wurikirimi nginanki ngirramini karri face to face, kangi phone, kiyi email amintiya text messages, arrami kapi social media. Wuta wurikirimi kunyani website ngini warntarrarna.

Wuta awuta kunyani wurimi wurramamuliya wutalamiya Services Australia, kiyi Traditional Credit Union (TCU), arrami Indue.

Wuta wiyi trick wurrumi nginja ngini nanginta nginjila enhanced Income Management account arrami SmartCard ngirramini (details).

Api awunganji nuwunga ngirramini ngini wuntawani nginja karri waya scammed.

**Nimpakuluwunyi nginjila emails**

Emails kapi wuta Services Australia, TCU amintiya Indue wayajuwa wutawa official email addresses. Ngawa karluwu ngawunga email addresses kangi Outlook, Hotmail amintiya Gmail.

**Arrana karri nimatajara nginjila ngirramini ngini personal information**

Karri ngawa call ngimi nginja, api ngawa wiyi nanginta nginja ngirramini (questions) pili ngini nginja awarra (right person).

Ngawa karluwu palapi kangi nginja karri nimatakirayi ngawa nginjila ngirramini (personal information).

**Karluwu click nimpami links kangi emails**

Ngawa karluwu send ngimi nginja texts amintiya emails kiyi nanginta nginja ngini log nimpami kangi nginjila enhanced Income Management account kapi awarra link.

Api ngini nginja juwunga message ngini awarra link api nginja karluwu nimpirimajawu awarra, karluwu click nimpami kangi awarra, amintiya nuwunyawu (delete) awarra message.

**Anapa, nimpakuluwunyi amintiya nimpamangi nginja lamiya**

Ngini nga pirimungurumi amintiya nga piripungintayi karri nginja nimpakirayi nginjila kunawuni amintiya ngirramini ngini personal information.

Nimpakuluwunyi ngini nyoni ngirramini (signs) ngini scammer wuta nimarra kapi nginja. Api ngini nginja karluwu nimpirimajawu, say **no**, kiyi hang up, arrami jakumayi (delete) awarra message amintiya nimarra nimpami kapi ngawa kangi nginanki official website arrami phone number.

Api wanikawu tayamangi jalamiya ngini jirti ngirramini arrami scammer arramajawu ngini nginjila ngirramini (information).

Api ngini nginja ngu piripungintayi ngini arrami wuta scammer kunyani wurramamuliya Services Australia arrami Indue, api nimarra kangi awuta Services Australia kapi nanki **1800 252 604**.

Api ngini scammer wuta kunyani wurramamuliya wutalamiya TCU, nimarra nimpami kapi TCU kangi **1800 828 232**.

Ngini nimpirtimarti nginanki ngirramini (information) ngini scams, nuwuriyi kapi **servicesaustralia.gov.au/scams**

Api ngini nim pirimungurumi nginanki ngirramini ngini nginja waya scammed, nikiyi nuwuriyi kapi **scamwatch.gov.au**